ພິທີມອບ-ຮັບໜ້າທີ່ຫົວໜ້າຄະນະໂຄສະນາອົບຮົມ ນະຄອນຫຼວງວຽງຈັນ (ນວ) ແລະ ຫົວໜ້າຄະນະອຳນວຍການໂຮງຮຽນການເມືອງ-ການປົກຄອງ ນວ ຜູ້ເກົ່າ ແລະ ຜູ້ໃໝ່ ໄດ້ຈັດຂຶ້ນວັນທີ 10 ມິຖຸນາ 2016 ຢູ່ໂຮງຮຽນການເມືອງ-ການປົກຄອງ ນວ ໂດຍມີທ່ານ ປອ. ສິນລະວົງ ຄຸດໄພທູນ ເຈົ້າຄອງ ນວ ທ່ານ ສີສຸກ ພິລາວົງ ຮອງຫົວໜ້າຄະນະໂຄສະນາອົບຮົມສູນກາງພັກ ພ້ອມດ້ວຍຄະນະປະຈຳພັກ ຄະນະພັກ ເຈົ້າເມືອງ ພະແນກການ ແລະ ພາກສ່ວນກ່ຽວຂ້ອງເຂົ້າຮ່ວມ ໂດຍຍົກຍ້າຍທ່ານ ອຸດອນ ໄຊມຸນຕີ ຫົວໜ້າຄະນະໂຄສະນາອົບຮົມ ນວ ຜູ້ເກົ່າ ໄປປະຈຳການຢູ່ສະພາປະຊາຊົນ ນວ ແຕ່ງຕັ້ງທ່ານ ເຂັມເພັດ ແພງດວງຈັນ ຫົວໜ້າຄະນະອຳນວຍການໂຮງຮຽນການເມືອງ-ການປົກຄອງ ນວ ຜູ້ເກົ່າ ເປັນຫົວໜ້າຄະນະໂຄສະນາອົບຮົມ ນວ ຜູ້ໃໝ່ ແລະ ແຕ່ງຕັ້ງທ່ານນາງ ວຽງພອນ ແກ້ວຄູນສີ ຮອງຫົວໜ້າອຳນວຍການໂຮງຮຽນການເມືອງ-ການປົກຄອງ ນວ ເປັນຜູ້ຮັກສາການຄະນະອຳນວຍການໂຮງຮຽນການເມືອງ-ການປົກຄອງ ນວ.
ທ່ານ ສົມດີ ດວງດີ ຮອງນາຍົກລັດຖະມົນຕີ ລັດຖະມົນຕີກະຊວງການເງິນ ໄດ້ລົງເຄື່ອນໄຫວ-ຊີ້ນຳ ການຈັດຕັ້ງປະຕິບັດວຽກງານການເງິນຢູ່ພະແນກການເງິນ ນະຄອນຫຼວງວຽງຈັນ ໃນວັນທີ 10 ມິຖຸນາ 2016 ເພື່ອແນໃສ່ເຮັດໃຫ້ຂະແໜງການເງິນມີຄວາມເຂັ້ມແຂງ ຮັດກຸມ ແລະ ຖືກຕ້ອງຕາມນະໂຍບາຍຂອງພັກ-ລັດຖະບານວາງອອກຢ່າງເຂັ້ມງວດ ເຊິ່ງມີທ່ານ ແກ້ວພິລາວັນ ອາໄພລາດ ຮອງເຈົ້າຄອງນະຄອນຫຼວງ ພ້ອມດ້ວຍຫົວໜ້າພະແນກ ຫ້ອງການ ແລະ ພະນັກງານ-ລັດຖະກອນ ໃຫ້ການຕ້ອນຮັບອັນອົບອຸ່ນ.
ກອງປະຊຸມເຊື່ອມຊຶມມະຕິກອງປະຊຸມໃຫຍ່ ຄັ້ງທີ X ຂອງພັກ ຂັ້ນນະຄອນຫຼວງວຽງຈັນ (ນວ) ຊຸດທີ I ຈັດຂຶ້ນລະຫວ່າງວັນທີ 6 - 8 ມິຖຸນາ 2016 ຢູ່ໂຮງຮຽນການເມືອງ-ການປົກຄອງ ນວ ໂດຍເປັນປະທານຂອງສະຫາຍ ປອ. ສິນລະວົງ ຄຸດໄພທູນ ກຳມະການກົມການເມືອງສູນກາງພັກ ເລຂາຄະນະພັກ ເຈົ້າຄອງ ນວ ມີບັນດາສະຫາຍຮອງເຈົ້າຄອງ ປະທານສະພາປະຊາຊົນ ນວ ພ້ອມດ້ວຍພະແນກການອົງການທຽບເທົ່າ ເມືອງ ກອງບັນຊາການ ປກຊ-ປກສ ແລະ ຂະແໜງການອ້ອມຂ້າງ ນວ ເຂົ້າຮ່ວມ.
ກອງປະຊຸມຄັ້ງປະຖົມມະລືກຂອງອົງການປົກຄອງນະຄອນຫຼວງ ສະໄໝສະພາປະຊາຊົນນະຄອນຫຼວງວຽງຈັນ ຊຸດທີ I ໄດ້ເປີດຂຶ້ນທີ່ສຳນັກງານອົງການປົກຄອງນະຄອນຫຼວງວຽງ ຈັນ ໃນຄັ້ງວັນທີ 07 ມີຖຸນາ 2016 ໂດຍການເປັນປະທານ ຂອງ ທ່ານ ປອ. ສິນລະວົງ ຄຸດໄພທູນ ກຳມະການກົມການເມືອງສູນກາງພັກ, ເລຂາຄະນະພັກ, ເຈົ້າຄອງນະຄອນຫຼວງ ວຽງຈັນ, ມີບັນດາທ່ານ ຮອງເຈົ້າຄອງ, ບັນດາທ່ານຫົວໜ້າພະແນກການ ແລະ ອົງການທຽບເທົ່າອ້ອມຂ້າງ ນະຄອນຫຼວງວຽງຈັນເຂົ້າຮ່ວມຢ່າງພ້ອມພຽງ.
ໃນຕອນເຊົ້າຂອງວັນທີ 19 ພຶດສະພາ 2016 ທ່ານ ປອ. ບຸນທອງ ຈິດມະນີ, ຮອງນາຍົກລັດຖະມົນຕີ, ປະທານຄະນະກວດກາສູນກາງພັກ, ປະທານອົງການກວດກາລັດຖະບານ, ຫົວໜ້າອົງການຕ້ານການສໍ້ລາດບັງຫຼວງຂັ້ນສູນກາງ ພ້ອມຄະນະ ໄດ້ລົງເຄື່ອນໄຫວຢ້ຽມຢາມ ແລະເຮັດວຽກຢູ່ເມືອງປາກງື່ມ, ນະຄອນຫຼວງວຽງຈັນ. ໂດຍມີທ່ານຮອງເຈົ້າເມືອງໆປາກງື່ມພ້ອມດ້ວຍຄະນະປະຈຳ ພັກເມືອງ, ປະທານກວດກາເມືອງ, ພະນັກງານ-ລັດຖະກອນ, ທະຫານ, ຕຳຫຼວດ ແລະ ພໍ່ແມ່ປະຊາຊົນພາຍໃນເມືອງ ໃຫ້ການຕ້ອນຮັບ.